जम्मू-कश्मीर में धर्मांतरण के खिलाफ मामला दर्ज  
मुस्लिम युवाओं को ईसाई बनाने का वीडियो आने के बाद जम्मू-कश्मीर पुलिस ने अज्ञात लोगों के खिलाफ एक मामला दर्ज किया है।
कई सोशल नेटवर्किंग वेबसाइटों पर मुस्लिम युवाओं को ईसाई बनाने का वीडियो आने के बाद जम्मू-कश्मीर पुलिस ने अज्ञात लोगों के खिलाफ एक मामला दर्ज किया है।  एक वरिष्ठ पुलिस अधिकारी ने सोमवार को बताया, हमने घाटी में धर्मांतरण के आरोपों पर कानून की धाराओं के अनुरूप एक मामला दर्ज किया है। अधिकारी ने बताया कि कश्मीरी युवाओं को लालच देकर उनका धर्मांतरण कराने की शिकायतों के बाद यह कदम उठाया गया।  उधर एक शरिया अदालत (इस्लामी अदालत) ने एक ईसाई पादरी से यहां के एक गिरिजाघर में कथित तौर पर मुस्लिम युवकों को ईसाई बनाने के आरोप पर स्पष्टिकरण देने को कहा है।